I dag har bl.a. murere i København og tagdækkere i Aalborg nedlagt arbejdet i protest mod overenskomst 2017. Og i Aarhus forbereder 3F sig på storkonflikt

- Vi bliver døgnbemandede det næste stykke tid, for vi skal have sat hele systemet op til sådan en konflikt.

- Det betyder også, at vi skal have alle vores medlemmer ind for at blive registrerede, så de kan få konfliktunderstøttelse.

Se også: For lidt: Siger nej til 31.000 for to uger på havet og tre uger hjemme

Der er allerede meget overarbejde i Danmark

Sådan siger Peter Bæk, afdelingsformand for 3F Transport, Logistik og Byg i Aarhus til stiften.dk, om den storkonflikt, der venter fra d. 25. april, hvis de cirka 500.000 lønmodtagere - der lige nu er ved at stemme ja eller nej til overenkomst2017 - ender med at sige nej.

Se også: Stor-strejke på bacon-fabrik: 350 slagtere frygter 45 timers arbejdsuge

Sådan så det ud, da stilladsarbejdere i Esbjerg Havn nedlagde arbejdet i dag:



Som du sikkert har læst her på siden, er det især OK17s afsnit om systematisk overarbejde, der har gjort folk vrede. Og det har 3F'eren - hvis formand faktisk støtter et ja - også opdaget:

- Der er allerede en del overarbejde i Danmark, især blandt chaufførerne, så det er faldet en del mennesker for brystet, siger han til Stiften.dk.

Aalborg og København og andre store byer

Dagbladet Arbejderen kan også fortælle, at der er arbejdsnedlæggelser i Aalborg, København og andre store byer i dag - og nationen! har modtaget disse billeder fra 200 murerarbejdsmænd, murere og lærlinge i København, der holdt møde kl. 11.00 og besluttede at nedlægge arbejdet:

Arbejdsgiverne har fedtspillet

På Arbejderens Facebook skriver Stefan B, hvorfor han tror det bliver et nej:

- Arbejdsgiverorganisationerne har fedtspillet og strammet skruen utidigt denne gang.

- Overenskomst efter overenskomst er der vist mådehold. Nu er tiden en anden.

- Mens bankerne betaler 27,3 milliarder tilbage til aktionærerne for penge, som de har indbragt via gebyrer og andre foranstaltninger hos den jævne forbruger, og medens direktørerne bliver forgyldt alle vejne, så skal det arbejdende folk udvise mådehold i en tid med voksende overskud.

Man arbejder for at leve - man lever ikke for at arbejde

- Det holder ikke en meter. Man arbejder for at leve. Man lever ikke for at arbejde.

- Arbejdsgiverne udviser total mangel på situationsfornemmelse, og det gør diverse forhandlere og fagforeningstoppen også.

- Det er et problem for arbejdskraften, at toppen i fagbevægelsen tenderer til borgerlige politiske standpunkter.

- Arbejdskraften har aldrig fået noget foræret, og historisk set har mange måttet betale med liv og førlighed for de goder, der er opnået.

Der vil altid være en grund til at kæmpe

- Nu har vi imidlertid set i de sidste 2 årtier, hvordan elite, arbejdsgivere og magthavere gør indhug på disse opnåede goder og arbejder på at fjerne flere og flere af dem.

- Vi kan aldrig sige, hvornår sejren og goderne er sikret fuldstændigt, for der vil altid være en grund til at kæmpe, fordi det historisk set er sådan, at kampen bølger frem og tilbage. Det gør den altid, skriver Stefan.

Kender du nogen, der har stemt - og ved du. hvad de har stemt?

Der er pt. 61.356 læsere, der har deltaget i afstemningen nedenfor.